Magyarország pillangói 



207 



petty áll. a szárny közepén erős fekete szalag húzódik le, amely 

 minden sejtben hosszúkás széles pettyből áll, ellenben a szegély- 

 tér csaknem tiszta barna. Az alsó szárny egyébként szabályos, 

 csupán középszalagja az elülső szegélyen kifelé erősen 

 fekete. 



Alsó lapján ugyanolyan egy aradi hím, felülete azonban 

 teljesen az ab. navarina Selys 1 ) rajzának felel meg s ennélfogva 

 talán inkább ehhez vonandó. Ezen alaknak typikus példányát 

 találták Peszéren ; felülete egészen fekete, csupán a felső szárny 

 elülső szegélyén és középsejtjében tűnnek elé keskeny barna 

 pettyek s a barna félholdakon kívül, még egy barna foltsor vonul 

 mindkét szárnyon végig. Egyik budapesti hímnél befelé még egy 

 sor sárgás barna petty jelenkezik. Ezt a fajváltozatot Eperjesen 

 és Mehádián is megfigyelték. 



Gyérebb rajzú alak az ab. corythalia Hb}), melynek mind- 

 két szárnya világosabb, kevesebb és finomabb fekete rajzokkal 

 ellátott, úgy hogy azok háttérbe szorulnak s az alapszín jobban 

 érvényre jut. Lipiken, Vinkovczén, Pujon, Eperjesen és Budapes- 

 ten figyelték meg ; az utóbbi két helyen oly átmeneti alakjait is, 

 melyeknél a felső szárny ugyan oly rajzú, az alsó szárny ellen- 

 ben szabályos. 



Más világos alak az ab. tricolor Horni., melynél a két szár- 

 nyon végig lefutó középső szalag narancsszínű, a középsejt és a 

 sötét tőtér pettyei sötét vörös barnák, a belső és külső szalag 

 pedig világos vörös sárga. Budapesti és Szaári példányok átme- 

 netiek, a mely éknél a középső szalag, a megszakadt tőbeli sza- 

 lag, valamint az alsó szárnyon a tőtér középső foltja s a sze- 

 gélyben' holdak csontszínűek, a többi szalag és petty pedig barna. 



Hernyója fekete vagy feketés barna, két sornyi fekete pont- 

 tal és sárgás áltüskékkel borított, 30 mm. hosszú. Kitelelvén, 

 eleinte társasán április elejétől május közepéig és június végétől 

 július közepéig következő növényeken él : Cirsium arvense 

 (bárcs), Carduus acanthoides (bogáncs), Melampyrum sylvaticum 

 pratense és nemorum (fintor), Veronica chamaedrys (szigoráll), Plan- 

 tago l 'mceolata (útifű), Chrysanthemum corymbosum (arany virág), 

 Digitális ochroleuca (sárga gyűszűvirág), Trifolium (lóhere). Bábja 

 szürke, szárnyhüvelyei feketék. 



*) Navara : olaszországi város. 

 2 ) Görögből : a tollas sisakú. 



